Scrisoare pentru Eduard Novak. LPF vrea suporteri la meciurile din Liga 1.
Liga Profesionistă de Fotbal a trimis o scrisoare către ministrul Eduard Novak. LPF vrea redeschiderea stadioanelor pentru meciurile de Liga 1. Meciurile de la Euro 2020, din Bucureşti, se vor juca cu spectatori în tribune.
Justin Ștefan, secretarul general al Ligii Profesioniste de Fotbal, a adresat marți o scrisoare ministrului tineretului și sportului Eduard Novak, ca o consecință directă a deciziei MTS de a permite accesul fanilor doar la meciurile ce se joacă în cadrul campionatului european, pe Arena Națională.În scrisoarea adresată lui Eduard Novak, Justin Ștefan, în numele LPF, revine cu o solicitare prin care se cere sprijinul MTS pentru pemiterea accesului suporterilor în stadioanele pe care se dispută meciurile din Campionatul Național Liga 1.Justin Ștefan afirmă că nu a primit niciodată răspuns din partea ministerului la adresele trimise în aceste sens.Având în vedere comunicatul de presă al MTS cu privire la faptul că "meciurile organizate pe teritoriul României în cadrul Turneului Final al Campionatului European de Fotbal EURO 2020 se vor desfășura cu spectatori în tribune", LPF solicită emiterea unui memorandum ce va fi prezentat Guvernului României pentru a se crea cadrul legislativ care să permită accesul suporterilor cluburilor membre LPF în stadioanele pe care se dispută partidele din campionatul național Liga I.În scrisoarea sa, Justin Ștefan propune ca, la fel ca și în cazul meciurilor de la EURO 2020, "numărul permis de spectatori se va stabili în funcție de dimensiunea și alte caracteristici ale locației de desfășurare a partidei de fotbal (nu mai mult de 25% din capacitatea stadionului), tribunele stadioanelor fiind în aer liber si nu în spații închise, cu respectarea normelor de distanțare socială, fapt ce diminuează considerabil riscul de infectare/transmitere a virusului Covid 19."În scrisoare se consideră că formularea "nu se creează precedent pentru alte evenimente, EURO având regim special (…) este declarat eveniment de interes public și importanță națională" este una nefericită, având în vedere solicitarea iubitorilor de fotbal din România de a li se permite accesul pe stadioanele din țară (solicitare neluată în seamă de aproximativ un an de zile), cu respectarea unor proceduri clare, descrie detaiat în scrisoare."Ne arătăm încă o dată disponibilitatea pentru a vă sprijini cu tot ce este necesar pentru elaborarea memorandumului ce va fi prezentat Guvernului României, iar în măsura în care considerați că experiența echipei LPF vă poate fi de folos, vă stăm la dispoziție", se precizează în finalul scrisorii deschise adresate ministrului Eduard Novak.